Sain teada, et raudürt eelistab päikeselist kasvukohta ja sellepärast on valitud asukoht neile sobiv. Janne on mitmete kõrgkoolide kõrval omandanud käesoleval aastal aedniku kutsetunnistuse ja loodab paari aasta pärast lõpetada ka Luua Metsanduskooli. Sellepärast teab ta raudürdist korraga rohkem rääkida, kui kuulaja suudab meelde jätta. Ladina keeles Verbena on pika õitsemisajaga rohttaim, mis  kestab sügisel algavate öökülmadeni. Looduslikult peamiselt Ameerikas kasvava taimeperekonnas on umbes 250 liiki erinevaid taimi, millest Euroopa rohtlate päikselistes kasvupaikades leiab vaid üksikuid liike. 25-30 cm kõrgused taimed moodustavad puhmasid, mille õite värvus varieerub sõltuvalt sordist valgest punaseni.